《今日良宴会》
明代·林鸿

今日良宴会，欢娱在须臾。念我平生友，日夕万里途。

广筵罗雕馔，酣歌鸣玉壶。对之岂不乐，相见生嗟吁。

勋业苟未树，绸缪将焉如。

作者简介：明福建福清人，字子羽。洪武初以人才荐，授将乐县学训导，官至礼部员外郎。性落拓不善仕，年未四十自免归。工诗，为闽中十才子之首。有《鸣盛集》。